ผมนี่แหละครูใหญ่

***ผมนี่แหละครูใหญ่*** (; ) เป็นละครโทรทัศน์ญี่ปุ่น ที่ออกอากาศทางสถานีโทรทัศน์นิปปอนทีวี ตั้งแต่วันที่ 10 ตุลาคม จนถึง 16 ธันวาคม ค.ศ. 2017 นำแสดงโดย โช ซากูไร

## เนื้อเรื่อง
พนักงานฝีมือดีของบริษัทซื้อมาขายไปคาชิมัตสึบุซซัง **เรียวซูเกะ นารูมิ** (โช ซากูไร) ถูกสั่งย้ายให้มาดูแลธุรกิจกิจการโรงเรียนมัธยมปลายเคเมกังที่เป็นหนึ่งในเครือของบริษัทฯ ในตำแหน่งครูใหญ่ แต่อุปสรรคใหญ่ของเขาคือโรงเรียนนั้นขาดทุนทุกปีและคะแนนโรงเรียนอยู่ในระดับต่ำกว่าเกณฑ์มาตรฐาน นารูมิเริ่มการปฏิรูปโรงเรียนใหม่โดยการลดค่าใช้จ่ายที่ไม่จำเป็นและพยายามทำให้คะแนนโรงเรียนเพิ่มขึ้น แต่ติดปัญหาด้านเหล่าอาจารย์ที่ยังไม่เห็นด้วยกับความคิดที่เป็นพนักงานบริษัทของเขาและนักเรียนของโรงเรียนที่ยังไม่มีความกระตือรือร้น นารูมิโดยความช่วยเหลือของ **ชิฮิโระ มาชิบะ** (ยู อาโออิ) ต้องประสบและแก้ไขภายในโรงเรียนต่าง ๆ เช่น การแบ่งชนชั้นระหว่างนักเรียน การปฏิรูปโรงเรียนที่ไม่เป็นธรรมต่อบางฝ่าย หรือปัญหาจิปาถะต่าง ๆ ของนักเรียน แต่เมื่อนารูมิรู้ตัวอีกทีเขาก็เริ่มมีใจรักในอาชีพครูและนักการศึกษาไปโดยไม่ทันตั้งตัวซึ่งก่อให้เกิดความไม่พอใจในหมู่ผู้บริหารที่เพียงต้องการให้เขาสร้างรายได้ให้แก่โรงเรียนเท่านั้น

หนึ่งในกลยุทธ์ของนารูมิที่ใช้เพื่อเพิ่มคะแนนโรงเรียนให้ดียิ่งขึ้นซึ่งจะส่งผลต่อยอดผู้เข้าสมัครคือการจัดงานเปิดบ้าน โดยให้นักเรียนทุกคนมีส่วนร่วมในการจัดกิจกรรม หรือการว่าจ้างผู้ฝึกสอนจากภายนอกโรงเรียนให้เข้ามาควบคุมการทำกิจกรรมชุมนุมเพื่อเพิ่มยอดผู้เข้าสมัครโรงเรียนมัธยมปลายเคเมกัง เมื่อทุกอย่างดูเหมือนเข้าที่เข้าทางแล้ว หลังจากลูกสาวของ**เคซูเกะ คางายะ** (มาซาโนบุ ทากาชิมะ) ตัดสินใจว่าจะเรียนที่โรงเรียนมัธยมปลายเคเมกัง คางายะให้นารูมิเลือกว่าจะเป็นครูใหญ่ต่อไปโดยที่จะลาออกจากบริษัท หรือจะลาออกจากการเป็นครูใหญ่และกลับเข้ามาทำงานในบริษัทที่มั่งคงกว่าเพื่อไม่ให้ลูกสาวของเขาต้องตกอยู่ภายใต้การดูแลของนารูมิ นอกจากนี้นารูมิยังถูกคู่หมั้นของเขา **ซาโตโกะ มัตสึบาระ** (มิกาโกะ ทาเบะ) ยกเลิกการหมั้น หลังเขาไม่ได้ให้เวลากับเธออย่างเพียงพอ โดยนารูมิได้เลือกที่เป็นครูใหญ่อย่างที่เขาและคณะครูต้องการต่อไป และได้ขอแต่งงานกับมัตสึบาระอย่างเป็นทางการ

## ตัวละคร
### ตัวละครหลัก
* **เรียวซูเกะ นารูมิ** แสดงโดย โช ซากูไร (35)
:: เป็นพนักงานบริษัทคาชิมัตสึบุซซังที่ถูกโยกตำแหน่งมาเป็นครูใหญ่โรงเรียนมัธยมศึกษาตอนปลายเคเมกังเพื่อแก้ไขปัญหาด้านการเงินของโรงเรียน ในตอนที่ 1 นารูมิเปิดเผยว่าเขามีใบอนุญาตสอนวิชาคณิตศาสตร์เพื่อเป็นแผนสำรองไว้เมื่อเกิดข้อผิดพลาด ซึ่งเขาก็ได้ใช้มันจริง ๆ ตั้งแต่ตอนที่ 3 เป็นต้นไปเมื่อเขาไม่สามารถตัดสินใจเลือกครูคณิตศาสตร์คนใหม่ที่จะมาแทนที่โออิกาวะที่ลาออกไป
* **ชิฮิโระ มาชิบะ** แสดงโดย ยู อาโออิ (31)
:: เป็นครูประจำชั้นมัธยมศึกษาปีที่ห้าห้องหนึ่ง ชั้นเรียนเตรียมความพร้อมเข้ามหาวิทยาลัยที่แรกเริ่มไม่เห็นด้วยกับการเข้ารับตำแหน่งครูใหญ่ของนารูมิ แต่ภายหลังก็ค่อย ๆ เข้าใจแนวความคิดของเขามากยิ่งขึ้น
* **ซาโตโกะ มัตสึบาระ** แสดงโดย มิกาโกะ ทาเบะ (29)
:: เป็นพนักงานบริษัทคาชิมัตสึบุซซังและแฟนสาวของนารูมิที่ถูกเขาสัญญาว่าจะแต่งงานด้วยเมื่อหน้าที่การงานใหม่ของเขาเข้าที่เข้าทางแล้ว

### โรงเรียนมัธยมปลายเคเมกัง
โรงเรียนมัธยมปลายเคเมกัง () ก่อตั้งเมื่อปี 1961 แรกเริ่มเป็นโรงเรียนหญิงล้วนก่อนที่จะเปลี่ยนมาเป็นโรงเรียนแบบสหศึกษา
; คณะครู
* **ฟูมิโอะ คาชิวางิ** แสดงโดย โมริโอะ คาซามะ (56)
:: เป็นรองครูใหญ่และผู้จัดการโรงเรียน คาชิวางิมักกลับบ้านด้วยรถไฟฟ้าใต้ดินและฟังรากูโกะระหว่างเดินทางกลับ
* **โทโมกาซุ ชิมารุ** แสดงโดย โคจิ เซโต (29)
:: เป็นครูประจำชั้นมัธยมศึกษาปีที่ห้าห้องสองและครูวิชาภาษาอังกฤษที่เงียบครึมแต่จะกระตือรือร้นขณะการเรียนการสอน หลังจากชิมารุได้เห็นนารูมิได้ลองจัดการสอนเชิงรุกแต่ไม่ประสบความสำเร็จจึงได้เสนอว่าจัดการเรียนการสอนด้วยวิธีมีหลักการบางอย่างอยู่ จนนำไปสู่การทดลองการใช้จัดการสอนเชิงรุกทั้งโรงเรียนในตอนที่ 4
* **คาโอรุ อิจิมูระ** แสดงโดย ฮารูกะ คินามิ (32)
:: เป็นครูประจำชั้นมัธยมศึกษาปีที่สี่ห้องสามและครูวิชาประวัติศาสตร์ญี่ปุ่น เมื่อเธอถูกนักเรียนถามว่าทำไมพวกเขาถึงไม่ได้รับอนุญาตให้ใช้โทรศัพท์มือถือในระหว่างการค้นคว้าหาข้อมูลในห้องเรียนเธอไม่สามารถให้คำตอบได้จึงไปยกประเด็นนี้ไปปรึกษากับคณะครูแต่กลับไม่ได้คำตอบกลับมาและประเด็นก็ถูกปัดตกไป
* **ฮินาโกะ ยาเบะ** แสดงโดย อาโออิ โมริกาวะ (23)
:: เป็นครูประจำชั้นมัธยมศึกษาปีที่สี่ห้องหนึ่งและครูวิชาดนตรี ที่พึ่งได้เข้ามาทำการสอนเป็นครั้งแรกในโรงเรียนนี้ในระยะเวลาไม่ถึงหนึ่งปี
* **โคตาโร คาวาราซากิ** แสดงโดย เท็ตสึฮิโระ อิเกดะ (36)
:: เป็นครูประจำชั้นมัธยมศึกษาปีที่หกห้องหนึ่งและครูวิชาชีววิทยา
* **ทัตสึกิ โกฮาระ** แสดงโดย โยชิโยชิ อารากาวะ (36)
:: เป็นครูวิชาฟิสิกส์ "..[การมี]ฝ่ายค้านที่เข้มแข็งประชาธิปไตยจึงจะแข็งแกร่ง" คืออุดมคติของเขาในการคัดค้านความคิดเห็นของครูใหญ่ ในอดีตเคยเป็นทหารประจำกองกำลังป้องกันตนเองญี่ปุ่นมาก่อน โกฮาระได้ร่วมมืออย่างลับกับโกโตดะในการส่งข้อมูลลับของโรงเรียนให้เขา 
* **ฟูมิเอะ ซูงิยามะ** แสดงโดย นัตสึโกะ อากิยามะ (50)
:: เป็นครูประจำชั้นมัธยมศึกษาปีที่หกห้องสามและครูวิชาวรรณกรรมคลาสสิกที่มีท่าที่ต่อต้านครูใหญ่ที่เข้ามาใหม่ เธอคาดหวังที่จะได้เป็นครูใหญ่แต่ถูกนารูมิเข้ามาแทน
* **ยูจิ โออิกาวะ** แสดงโดย โฮกะ คิโนชิตะ (ตอนที่ 1 และ 2, 42)
:: เป็นครูประจำชั้นมัธยมศึกษาปีที่ห้าห้องหนึ่ง ครูวิชาคณิตศาสตร์ของโรงเรียนมัธยมปลายเคเมกัง และโรงเรียนกวดวิชาอื่นที่ไม่ได้มีความกระตือรือร้นในการดูแลเอาใจใส่นักเรียน โออิกาวะได้รับคำขอร้องจากนารูมิให้ช่วยพูดคุยกับโคยามะ นักเรียนประจำชั้นของเขาที่มีกำลังประสบปัญหาอยู่แต่ก็ไม่ได้ทำเช่นนั้น ในที่ประชุมปรึกษาหารือของครูเพื่อแก้ไขปัญหาดังกล่าว โออิกาวะกล่าวว่า "การสอนคณิตศาสตร์คืออาชีพของผม" ด้วยเหตุนี้ นารูมิจึงเสนอให้เขาย้ายไปอยู่โรงเรียนเตรียมอุดมศึกษาเพื่อมุ่งเน้นเพียงแต่การสอนวิชาคณิตศาสตร์อย่างเดียว
; พยาบาล
* **ซาโอริ อายาโนะ** แสดงโดย ฮารูกะ อิงาวะ (40)
:: เป็นพยาบาลประจำโรงเรียนมัธยมปลายเคเมกังที่นารูมิมักมาพบเจอเธออยู่บ่อย ๆ หลังเขาถูกปัญหาต่าง ๆ ในโรงเรียนรุมเร้า ในตอนที่ 3 อายาโนะเปิดเผยว่าเธอเป็นอดีตศิษย์เก่าของโรงเรียนเมื่อครั้งยังเป็นโรงเรียนหญิงล้วนอยู่

### บริษัทคาชิมัตสึ บุซซัง
บริษัทแม่ของโรงเรียนมัธยมปลายเคเมกัง
* **เคซูเกะ คางายะ** แสดงโดย มาซาโนบุ ทากาชิมะ (52)
:: เป็นกรรมการผู้จัดการบริษัทที่เป็นปริปักษ์ต่อนารูมิ ในตอนสุดท้ายหลังนารูมิตัดสินใจที่จะเป็นครูใหญ่ต่อ ลูกสาวของเขา **โนโซมิ คางายะ** (อันนะ ยามาดะ) ตัดสินใจที่จะเลือกเข้าเรียนโรงเรียนมัธยมปลายเคเมกัง เขาได้ไปหานารูมิและร้องเรียนว่าทำไมลูกสาวของเขาถึงมีผลการเรียนที่ย่ำแย่โดยไม่สามารถเอ่ยคำว่า "ครูใหญ่" ออกมาจากปากได้ 
* **เค โกโตดะ** แสดงโดย ฮิโรยูกิ ฮิรายามะ (35)
* **ยูริโกะ โคซากะ** แสดงโดย มาริกะ มัตสึโมโตะ (29)
:: เป็นเลขาส่วนตัวของโกโตดะ พ่อของเธอเป็นอัยการในกรุงโตเกียว โคซากะได้ข่มขู่โกฮาระกล่อมนารูมิให้อยู่ในตำแหน่งครูใหญ่ต่อไป

## ผลตอบรับ
### ตอนและเรตติง
จากตารางด้านล่าง  แสดงเรตติงต่ำสุด และ  แสดงเรตติงสูงสุด

### รางวัล

## อ้างอิง

หมวดหมู่:ละครโทรทัศน์ญี่ปุ่น
หมวดหมู่:ละครโทรทัศน์ญี่ปุ่นของสถานีโทรทัศน์นิปปอน